LOS VELORIOS: Cuando morría daquién del pueblu, diben los vecinos a dar el pésame y facer compaña a los familiares del difuntu día y nueche (de día diben sobre too les muyeres, y de nueche los homes) hasta la hora l'entierru, y rezaben el rosariu tol tiempu cuando había daquién que supiere dirixilos. Tamién había la costume, güei yá non, de llevar un sofitu económicu, "la oferta", pa los gastos del funeral y del entierru.